Module 25, Sake rakende gemeenskapsregte en persoonlike, By OpenStax | QuizOver.com
Sake rakende gemeenskapsregte
4.3 Sake rakende gemeenskapsregte en persoonlike voorkeure
Leerders debatteer oor sake rakende gemeenskapsregte en persoonlike voorkeure [LU 2.1]
Leerders word in groepe van 5 – 7 verdeel en hou ‘n georganiseerde “optog” om oor ‘n sekere saak te betoog.
Dit is belangrik dat die regte prosedure gevolg word.
Konsensus moet bereik word oor die saak waaroor betoog word.
Toestemming van die skoolhoof moet verkry word vir so ‘n optog.
Hou die optog op die skoolgrond – verkieslik met die medewete van die ouers om misverstande te voorkom.
‘n Betoging word eers gehou wanneer alle moontlike pogings tot onderhandeling misluk het.
Elke groep kies ‘n onderwerp waaroor hulle wil betoog. Probeer hou by positiewe onderwerpe wat die groter gemeenskap betrek, bv. daarstelling van meer geld vir staatshospitale of die beskikbaarstel van antiretrovirale middels vir verkragtingslagoffers.
Bespreek die onderwerp met mekaar en probeer die belangrikste kwessies rondom die saak uitlig.
Elke groeplid maak nou ‘n plakkaat waarop hy/sy ‘n slagspreuk (slogan) skryf.
Kies ‘n gemeenskaplike en gepaste bykomstigheid bv. ‘n blou T-hemp of sonbril wat alle betogers moet dra.
Skep ‘n slagspreuk of kreet wat julle almal saam kan skree of sing.
Besluit oor hoe julle gaan loop in die optog: bv. marsjeer, toi-toi of loop en hande vashou.
Beplan ‘n roete vir die optog.
Stel ‘n petisie op wat julle netjies op ‘n brief uitskryf of tik en almal onderteken en oorhandig dit aan die einde van die optog aan ‘n belangrike persoon, bv. die skoolhoof.
Gesondheidsinligtingsbronne, -dienste en behandelingsopsies Online Chapter